1999/310/EY: Komission päätös, tehty 23 päivänä huhtikuuta 1999, digitaaliseen monipalveluverkkoon (ISDN) liitettäviä digitaalisen johdottoman televiestintäjärjestelmän (DECT) laitteita koskevista yhtenäisistä teknisistä määräyksistä [tiedoksiannettu numerolla K(1999) 999] (ETA:n kannalta merkityksellinen teksti)



Virallinen lehti nro L 119 , 07/05/1999 s. 0057 - 0059



KOMISSION PÄÄTÖS, tehty 23 päivänä huhtikuuta 1999, digitaaliseen monipalveluverkkoon (ISDN) liitettäviä digitaalisen johdottoman televiestintäjärjestelmän (DECT) laitteita koskevista yhtenäisistä teknisistä määräyksistä (tiedoksiannettu numerolla K(1999) 999) (ETA:n kannalta merkityksellinen teksti) (1999/310/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY(1) ja erityisesti sen 7 artiklan 2 kohdan toisen luetelmakohdan, sekä katsoo, että (1) komissio on toteuttanut toimenpiteen sellaisten telepäätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan 7 artiklan 2 kohdan ensimmäisen luetelmakohdan mukaisesti, (2) olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, (3) valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat kansallisten tyyppihyväksyntäsääntöjen mukaisesti hyväksyttyjä laitteita, (4) ehdotus on toimitettu ACTE-komitealle direktiivin 98/13/EY 29 artiklan 2 kohdan mukaisesti, ja (5) tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset ISDN-verkkoon liitettävien DECT-laitteiden liitäntävaatimuksista. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan c-g alakohdassa tarkoitettuja olennaisia vaatimuksia. Viittaus standardiin on liitteessä I, lukuun ottamatta liitteessä II lueteltuja vaatimuksia. 2. Tämän päätöksen soveltamisalaan kuuluvien päätelaitteiden on oltava joko 1 kohdassa tarkoitettujen yhteisten teknisten määräysten mukaisia tai vaihtoehtoisesti komission päätöksissä 98/515/EY(2) ja 97/523/EY(3) annettujen yhteisten teknisten määräysten mukaisia. Lisäksi niiden on täytettävä direktiivin 98/13/EY 5 artiklan a ja b alakohdissa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY(4) ja 89/336/ETY(5) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen liitteessä I tarkoitettua yhdenmukaistettua standardia tai vaihtoehtoisesti päätösten 98/515/EY ja 97/523/EY liitteissä tarkoitettuja yhdenmukaistettuja standardeja. 4 artikla Tämä päätös on osoitettu kaikille jäsenvaltioille. Tehty Brysselissä 23 päivänä huhtikuuta 1999. Komission puolesta Martin BANGEMANN Komission jäsen (1) EYVL L 74, 12.3.1998, s. 1. (2) EYVL L 232, 19.8.1998, s. 7. (3) EYVL L 215, 7.8.1997, s. 48. (4) EYVL L 77, 26.3.1973, s. 29. (5) EYVL L 139, 23.5.1989, s. 19. LIITE I Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Digital Enhanced Cordless Telecommunications (DECT); Integrated Services Digital Network (ISDN); Attachment requirements for terminal equipment for DECT/ISDN interworking profile applications [Digitaalinen johdoton televiestintäjärjestelmä (DECT); Digitaalinen monipalveluverkko (ISDN); DECT- ja ISDN-järjestelmien keskinäiset päätelaitteille asetettavat liitäntävaatimukset] ETSI Euroopan telealan standardointilaitos (ETSI) ETSIn sihteeristö TBR 40: kesäkuu 1998 Lisätietoja Euroopan telealan standardointilaitos on neuvoston direktiivin 98/34/EY(1) mukaisesti tunnustettu laitos. Edellä mainittu yhdenmukaistettu standardi on laadittu valtuuden mukaan, joka on myönnetty direktiivissä 98/34/EY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta European Telecommunications Standards Institute 650, route des Lucioles F - 06921 Sophia Antipolis Cedex tai Euroopan komissio, DGXIII/A/2 - (BU 31, 1/7) Rue de la Loi / Wetstraat 200 B - 1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Luettelo kyseisistä organisaatioista on Internet-osoitteessa www.ispo.cec.be. (1) EYVL L 204, 21.7.1998, s. 37. LIITE II TBR 40:n soveltumattomat osat >TAULUKON PAIKKA>